O fostă locație turistică din Alba, aflată de zeci de ani în paragină, va fi renovată și modernizată
După o căutare îndelungată și negocieri amănunțite, Societatea Uzina Mecanică Cugir a găsit în cele din urmă, un partener care să schimbe din temelie starea Cabanei Prislop, o fostă locație turistică de prestigiu, aflată de zeci de ani în paragină.
După cum am aflat, investitorul împărtășește viziunea UMCugir pentru ca respectiva construcție să devină un loc de întâlnire al iubitorilor de drumeție, un centru de activități recreative și culturale. Cu sprijinul celor doi parteneri se vor iniția și finaliza lucrările de renovare și modernizare în cel mai scurt timp posibil.
"Suntem recunoscători pentru încrederea și suportul pe care investitorul ni le-a acordat și suntem hotărâți să transformăm Cabana Prislop într-un punct de atracție pentru localnici și turiști deopotrivă. Acest parteneriat marchează începutul unei noi etape de dezvoltare și prosperitate pentru comunitatea noastră", a declarat conducerea UM Cugir pentru cugirinfo.ro
Citește și: Cabana Prislop, odinioară perlă a turismului din Masivul Șureanu, o RUINĂ aproape prăbușită: Cum arată clădirea dezfectată
Dacă pentru cabana Prislop s-a găsit deja un investitor, și se caută actualmente, după cum am aflat, soluții și pentru Cabana Mistrețul de pe Râul Mare, care trebuie să redevină și aceasta un punct de referință pentru localnici.
"Ne-am bucura foarte mult dacă administrația publică locală împreună cu Consiliu Local Cugir, s-ar apleca cu mai multă atenție aupra renovării și reabilitării tuturor imobilelor preluate de către primărie de la Uzina Mecanică Cugir", a mai precizat conducerea UM Cugir.
După cum menționează Biroul de presă al PSD Cugir, directorul general al UM Cugir, ing. Mircea Trifan, a inceput la societate un vast program de investiții pentru retehnologizarea producției, dar nu a uitat nici de Cabana Prislop și Cabana Mistrețul (uitate de celelalte conduceri) și dorește repunerea lor in valoare, în folosul cugirenilor.
Constantin PREDESCU
Secțiune Știri sub articolul principal
Urmăriți Ziarul Unirea și pe GOOGLE ȘTIRI
Știri recente din categoria Curier Județean
FOTO: "Educația este un vaccin contra violenței". Premii acordate unor elevi ALBA din pentru mesaje și logo-uri anti-violență
FOTO: "Educația este un vaccin contra violenței". Premii acordate unor elevi din ALBA pentru mesaje și logo-uri anti-violență Elevii unor școli din Alba au fost premiați de către polițiștii din cadrul Biroului de Siguranță Școlară în cadrul campaniei anti-violență "Tu știi ce consecințe pot avea faptele tale? Fii informat, alege inspirat!" Elevii din cadrul Școlii […]